OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA HRVATSKOG ZAVODA ZA HITNU MEDICINU ZA 2026. GODINU – POSEBNI DIO

A886001 HRVATSKI ZAVOD ZA HITNU MEDICINU
Zakonske i druge pravne osnove
Uredba o osnivanju Hrvatskog zavoda za hitnu medicinu Vlade Republike Hrvatske i Zakon o zdravstvenoj zaštiti, članak 138, 139, 140 i 141.
Na aktivnosti A886001 evidentirano je izvršenje u iznosu 1.021.553,93 EUR (44,36% ukupnog planiranog proračuna na navedenoj aktivnosti). Ostvaren je izvor financiranja 11 – Opći prihodi i primici. Pokrivali su se troškovi zaposlenih, materijalni rashodi, rashodi za usluge, ostali nespomenuti rashodi poslovanja te proizvedena dugotrajna imovina. 
Ukupni izdaci za zaposlene iznose 688.254,31 EUR ili 67,37% ukupnih izdataka. Izvršeni su na bazi 27 zaposlenika (trošak plaća, ostali troškovi zaposlenih kao što su isplate jubilarnih nagrada, dara djeci, regresa te ostalih naknada temeljem važećeg kolektivnog ugovora).
Materijalni rashodi iznose 257.079,54 EUR ili 25,17% ukupnih izdataka. Najveći udio u troškovima ima izdatak za električnu energiju i motorni benzin u iznosu 13.428,70 EUR. Rashodi za usluge iznose 175.216,53 EUR ili 17,15% ukupnih izdataka. Najveći udio u izdacima ima trošak najamnine poslovnog prostora u iznosu 68.715,86 EUR, tekuće održavanje prijevoznih sredstava i opreme u iznosu 6.275,05 EUR, redovno održavanje softverskog programa za povezivanje telemedicinskih sustava i računovodstvenih programa u iznosu 14.804,92 EUR, računalna usluga održavanja softvera za prikupljanje i analizu podataka i aplikativno rješenje za uredsko poslovanje u iznosu 16.500 EUR te usluga čišćenja poslovnog prostora u iznosu 8.100,00 EUR. 
Izdaci za ostale nespomenute rashode poslovanja iznose 15.287,87 EUR ili 1,50% ukupnih izdataka. Najveći izdatak se odnosi na naknade za rad predstavničkih i izvršnih tijela, povjerenstava i slično u iznosu od 7.639,44 EUR. 
Proizvedena dugotrajna imovina iznosi 68.989,40 EUR ili 6,75% ukupnih izdataka. Najveći udio u troškovima ima nabava printera, komunikacijske opreme i službenog automobila. 





K886004 PROGRAM KONKURENTNOST I KOHEZIJA 2021. – 2027. 
Zakonske i druge pravne osnove
Ugovor o dodjeli bespovratnih sredstava za projekte koji se financiraju iz programa Konkurentnost i kohezija u financijskom razdoblju 2021. – 2027. broj PK.6.3.02.0001 Nabava potpuno opremljenih cestovnih medicinskih vozila.
Projekt Nabava potpuno opremljenih medicinskih vozila se sadrži od nabave 80 novih opremljenih cestovnih medicinskih vozila za potrebe svakodnevnog pružanja hitne medicinske skrbi. Vozila su namijenjena timovima HMS-a županijskih zavoda za hitnu medicinu kao ciljnoj skupini, a krajnji korisnici su pacijenti na cjelokupnom području RH. Nabavljena nova medicinska i komunikacijska oprema za vozila istodobno će biti takvih karakteristika da će omogućavati prijenos vitalnih parametara pacijenata iz vozila na daljinu te video i audio vezu, što je preduvjet za buduća ulaganja u hitnu medicinsku službu u vidu omogućavanja telekonzultacija između medicinskih sestara/tehničara te mladih liječnika u vozilu s liječnicima specijalistima hitne medicine putem telemedicine. Projekt je započeo 30.08.2024., a traje do 30.10.2028. godine.  
U 2026. godini je planirana aktivnost provedbe javnog natječaja za nabavku vozila.  

